Ua Huka

Ua Huka (, mark. ’uahuka) – sala Ramiajame vandenyne, Prancūzijos Polinezijoje, Markizo salose, yra 42 km į rytus nuo Nuku Hivos. Plotas – 83 km². Sala sudaro komuną. Pagrindinė gyvenvietė – Vaipaeė.

Sala yra 14,5 km ilgio, iki 9,5 km pločio. Kranto linija vingiuota, krantai daug kur statūs, skardingi. Sala bazaltinė, vulkaninė. Centrinę dalį užima aukštumos, iškylančios iki 884 m (Hitikau k.). Būdingi krūmynai, tropiniai miškai.

2017 m. Ua Hukos saloje gyveno 674 žmogus.FRENCH POLYNESIA, citypopulation.de Vietos gyventojai – markiziečiai. Yra prieplauka, oro uostas. Verčiamasi žemės ūkiu, žvejyba, gyvulių auginimu, turizmu, ruošiama kopra. Veikia archeologijos, jūrų, geologijos muziejai, arboretumas, viešbutis, išlikę senovinių tikių, šventyklų, akmeninių aikščių (marae), petroglifų liekanų.

Pirmasis vakarietis, pasiekęs Ua Huką, buvo amerikiečių jūrininkas Džozefas Ingrehamas (1791 m.). Jis šią salą JAV prezidento Džordžo Vašingtono garbei pavadino Vašingtono sala.

 Šaltiniai 

Kategorija:Markizo salų komunos
Kategorija:Markizo salų salos